./data/phi0474/phi052/phi0474.phi052.perseus-lat2.xml
M. Tullius Cicero
Gracchus regnum occupare conatus est, vel regnavit is quidem paucos menses  num quid simile populus Romanus audierat aut viderat? hunc etiam post mortem secuti amici et propinqui quid in P  Scipione effecerint, sine lacrimis non queo dicere  nam Carbonem, quocumque modo potuimus, propter recentem poenam Tib  Gracchi sustinuimus  De C  Gracchi autem tribunatu quid exspectem non libet augurari; serpit deinde res, quae proclivis ad perniciem, cum semel coepit, labitur  videtis in tabella iam ante quanta sit facta labes, primo Gabinia lege, biennio autem post Cassia  videre iam videor populum a senatu disiunctum, multitudinis arbitrio res maximas agi  plures enim discent quem ad modum haec fiant, quam quem ad modum his resistatur